ΓΡΑΠΤΗ ΕΡΩΤΗΣΗ E-2188/01

υποβολή: Srgio Marques (PPE-DE) προς την Επιτροπή

(23 Ιουλίου 2001)

Θέμα: Δημοσιονομική εκτέλεση του Κοινοτικού Πλαισίου Στήριξης για την Πορτογαλία

Το Συμβούλιο και το Ευρωπαϊκό Κοινοβούλιο ενέκριναν, στις 3 του παρελθόντος Μαΐου, την μεταφορά στα έτη 2002 έως 2006 των πιστώσεων των Διαρθρωτικών Ταμείων, οι οποίες δεν είχαν εγκριθεί για το 2000 και δεν κατέστη δυνατόν να μεταφερθούν στο δημοσιονομικό έτος 2001. Κατόπιν της καθυστέρησης που σημειώθηκε για την έγκριση ορισμένων προγραμμάτων συγχρηματοδοτούμενων από τα Διαρθρωτικά Ταμεία, ένα ποσό 6 152 εκατομμυρίων ευρώ από τις πιστώσεις που είχαν προβλεφθεί για το 2000 δεν κατέστη δυνατόν ούτε να εγκριθεί ούτε να μεταφερθεί στο 2001. Από τα 26 297 εκατομμύρια που είχαν προβλεφθεί στον προϋπολογισμό του 2000, μόνο 12 107 εκατομμύρια όντως εγκρίθηκαν ενώ 8 038 εκατομμύρια μεταφέρθηκαν στο δημοσιονομικό έτος 2001.

Λαμβανομένουπόψη ότι οι χρηματοδοτικές ρυθμίσεις για την περίοδο 2000-2006 περιορίζουν αυτόν τον τύπο μεταφορών στις πιστώσεις που δεν χρησιμοποιήθηκαν κατά το 2000 και δεδομένου ότι οι πιστώσεις που δεν θα εγκριθούν κατά τα επόμενα έτη ήδη δεν θα δύνανται να εγγραφούν στον προϋπολογισμό, επιθυμώ να ερωτήσω την Επιτροπή:

1. Ποιο το ποσοστό δημοσιονομικής εκτέλεσης του ΚΠΣ που εγκρίθηκε για την Πορτογαλία για το 2000 εντός του πρώτου εξαμήνου του 2001·

2. Εάν διαπιστωθεί μικρό ποσοστό δημοσιονομικής εκτέλεσης του ΚΠΣ για την Πορτογαλία κατά το έτος 2001, ποιες θα είναι οι επιπτώσεις· Θα απωλέσει η Πορτογαλία τα ποσά που δεν χρησιμοποιήθηκαν κατά το 2001·

Απάντηση του κ. Barnier εξ ονόματος της Επιτροπής

(17 Σεπτεμβρίου 2001)

Το ποσοστό εκτέλεσης των πιστώσεων αναλήψεωνποχρεώσεων, βάσει του κοινοτικού πλαισίου στήριξης (ΚΠΣ) για την Πορτογαλία το 2000 και το 2001, ανέρχεται σε 100 % διότι όλα τα προγράμματα του εν λόγω ΚΠΣ εγκρίθηκαν και αναλήφθηκαν οι σχετικέςποχρεώσεις. Οι αναλήψειςποχρεώσεων ανέρχονται σε 3 202 εκατ. ευρώ για το έτος 2000 και σε 3 125 εκατ. ευρώ για το έτος 2001. Οι πληρωμές ανέρχονται σε 1 337 εκατ. ευρώ για το 2000 και σε 254 εκατ. ευρώ μέχρι τις 20 Ιουνίου 2001. Η αρχική πληρωμή, που ανέρχεται σε 1 378 εκατ. ευρώ, καταβλήθηκε εξ ολοκλήρου για όλα τα προγράμματα.

Είναι ακόμα πολύ νωρίς για να αξιολογηθεί η πρόοδος της εφαρμογής του εν λόγω ΚΠΣ. Κατά τη συνεδρίαση της επιτροπής παρακολούθησης της 6ης Ιουλίου 2001, οι πορτογαλικές αρχές πληροφόρησαν την Επιτροπή ότι η εκτέλεση του προγραμματισμού για το έτος 2000 ανέρχεται σε 28 % μέχρι τις 30 Ιουνίου 2001. Οι εν λόγω αρχές προβλέπουν εκτέλεση 100 % για το τέλος του έτους 2001.

Οι διατάξεις του κανονισμού (ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών διατάξεων για τα διαρθρωτικά ταμεία(1) εγγυώνται την ανάληψηποχρεώσεων των κοινοτικών πιστώσεων που προβλέπονται για κάθε εγκεκριμένο πρόγραμμα, όποια και αν είναι η πρόοδος στην εφαρμογή του εν λόγω προγράμματος για ένα δεδομένο έτος. Επομένως δενπάρχει άμεσος κίνδυνος απώλειας των πιστώσεων για το θέμα που αναφέρει το Αξιότιμο Μέλος του Κοινοβουλίου στην ερώτησή του. Αντιθέτως, οι καθυστερήσεις κατά την εκτέλεση των προγραμμάτων μπορεί να έχουν ως συνέπεια απώλειες πιστώσεων για τα σχετικά προγράμματα, ως αποτέλεσμα της εφαρμογής της αυτόματης αποδέσμευσης: ο κανόνας αυτός εφαρμόζεται όταν οι αιτήσεις πληρωμής πουποβάλλονται μέχρι το τέλος του έτους n+2, συμπεριλαμβανομένης της αρχικής προκαταβολής, δεν επιτρέπουν να απορροφηθεί η ανάληψηποχρεώσεων που πραγματοποιήθηκε κατά το έτος n και τα προηγούμενα έτη.

(1) ΕΕ L 161 της 26.6.1999.